Ole Anthonsen Bjørkmann

Ole Anthonsen Bjørkmann (født 24. november 1878 i Alvdal, død 29. mars 1955) var en norsk fagforeningsleder og lokalpolitiker, hjemmehørende i Arbeiderpartiet, senere Norges Kommunistiske Parti.

Han begynte som gruve- og anleggsarbeider i 15-årsalderen, og jobbet på anlegg som Ofotbanen og ved Malmbolaget. Senere ble han malmlaster og havnebetjent  i Narvik, der han bosatte seg og stiftet familie. Da han passerte tredve hadde han og kona Hansine rukket å få fire døtre og en sønn.Folketellingen av 1910

Han ble fagorganisert i 1904, og var formann i Narvik arbeiderforening i elleve år. Han satt også som leder av den lokale samorganisasjonen i ni år.

Bjørkmann var medlem av AP fram til den store partisplittelsen i 1923. Da sluttet han seg til det nye NKP, og ble formann for NKP i Nordland fylke. Fra 1914 til 1929 satt han i fem perioder i bystyret i Narvik.«Bjørkmann, Ole Anthonsen», Arbeidernes Leksikon, bind 1, Oslo 1932 

 Referanser 

Kategori:Norske fagforeningspersoner
Kategori:Lokalpolitikere fra NKP
Kategori:Lokalpolitikere fra Ap
Kategori:Personer fra Alvdal kommune
Kategori:Norske gruvearbeidere
Kategori:Norske anleggsarbeidere